باقر نقوی

باقر نقوی پاکستان کے نامور ادیب ،تحقیقی مصنف ، مترجم اور شاعر تھے۔

سوانح حیات 
سید محمد باقر نقوی المعروف باقر نقوی 4 فروری 1936 کو الہ آباد اترپردیش میں پیدا ہوئے۔انہوں نے ابتدائی تعلیم الہ آباد سے حاصل کی۔ تقسیم ہند کے بعد ان کا خاندان پاکستان آگیا اور تعلیم مکمل کرنے کے بعد انہوں نے اسٹیٹ لائف انشورنس کو جوائن کیا بعد ازاں 1976 میں وہ لندن چلے گئے اور وہاں ’’سی سی آئی انشورنس‘‘ کا حصہ بن گئے اور یوں مستقل لندن رہنے لگے۔ بہترین شاعر اور مترجم ہونے کے ساتھ ساتھ انہوں نے بیسویں صدی میں ادب کا نوبیل حاصل کرنے والوں کے خطبات کا ترجمہ بھی کیا۔

نمونہ کلام 
درد ایسا ہے کہ سینے میں سماتا بھی نہیں
ہنسنے دیتا بھی نہیں اور رُلاتا بھی نہیں

پہروں پھرتا ہُوں اندھیروں کے گھنے جنگل میں
کوئی آسیب مجھے آکے ڈراتا بھی نہیں

ایک تِنکا ہُوں، پڑا ہُوں لبِ ساحل کب سے
کوئی جَھونکا مجھے پانی میں بہاتا بھی نہیں

تصانیف و تراجم

تراجم 
 نوبیل انعام یافتگان
 نوبیل ادبیات
 نوبیل امن کے سو برس
 نوبیل حیاتیات

شاعری 
 تازہ ہوا
 مٹھی بھر تارے
 موتی موتی رنگ
 دامن کلیات

افسانہ 
 نشیبی سرزمین
 ہرٹا میولر
 نقارہ، گنٹر گراس، مضراب، وکٹر ہیوگو جبکہ

دیگر کتب 
 الفریڈ نوبیل کی حیات
 خلیے کی دنیا، برقیات
 مصنوعی ذہانت
 افسانوی مجموعہ آٹھواں رنگ
 نقارہ
 جاپان کا نوبل ادب
 مضراب

وفات 
باقر نقوی صاحب 13 فروری 2019ء کو لندن میں وفات پا گئے۔

حوالہ جات 

1936ء کی پیدائشیں
2019ء کی وفیات
اردو مترجمین
بیسویں صدی کے اردو مصنفین
پاکستانی اردو شعرا
پاکستانی مترجمین
پاکستانی محققین
پاکستانی مسلم شخصیات
پاکستانی مصنفین
ہندی زبان کے مصنفین